«Cassovia: Superioris Hungariae Civitas Primaria», панарама з Civitates orbis terrarum. *Касовія* (Кошыцы) — «сталіца» Верхняй Венгрыі, 1617.
**Верхняя Венгрыя** (венг.: Felső-Magyarország or Felvidék, славацк.: Horné Uhorsko) — назва тэрыторыі ў паўночнай частцы Каралеўства Венгрыя. У цяперашні час прыкладна супадае з тэрыторыяй Славакіі. Падчас асманскіх войнаў назва Верхняя Венгрыя распаўсюджвалася толькі на паўночна-ўсходнія рэгіёны Венгерскага каралеўства, а паўночна-заходнія адносіліся да Ніжняй Венгрыі. У XVIII—XIX стагоддзях гэта азначэнне стала ўжывацца ў дачыненні да ўсёй паўночнай часткі каралеўства.

Насельніцтва Верхняй Венгрыі было разнамасным і складалася са славакаў, венграў, немцаў і русінаў. Паводле першых поўных дэмаграфічных звестак, што з'яўляюцца ў XVIII стагоддзі, славакі складалі большасць насельніцтва. Яны называлі гэту тэрыторыю тэрмінам «Slovensko» (бел.: Славакія), вядомым у пісьмовых крыніцах яшчэ з XV стагоддзя, аднак без акрэсленых межаў і без пэўнага вызначанага статусу ў Венгрыі. У венгерскай літаратуры гэты рэгіён часта завецца «Felvidék» (бел.: Узвышша).

Сучаснае ўжыванне
-----------------

Пасля Першай сусветнай вайны значэнне венгерскага слова *Felvidék* (*Felső-Magyarország* выйшла з ужытку) звузілася да Славакіі і Карпацкай Русі. Цяпер выкарыстанне слова *Felvidék* у дачыненні да сваёй краіны славакі лічаць абразай, і яно ўжываецца венграмі выключна ў гістарычнай літаратуры для апісання сярэднявечнай тэрыторыі (хоць на той час гэты тэрмін яшчэ не ўвайшоў ва ўжыванне). Нават у дачыненні да трох дзяржаў рэгіёна, што засталіся ў складзе Венгрыі пасля Першай сусветнай вайны, цяпер ужываецца выраз Паўночная Венгрыя (*Észak-Magyarország*), а не Верхняя. Аднак прадстаўнікі венгерскай меншасці ў паўднёвых памежных рэгіёнах Славакіі працягваюць карыстацца звыклай назвай дзеля азначэння тэрыторыі пражывання пераважна венграў. Некаторыя называюць сябе *felvidéki magyarok* (бел.: «верхнія венгры»).

Гл. таксама
-----------

* Карпацкія немцы

Зноскі
------

1. ↑  Matica slovenská, Kniha, Matica slovenská, 2008, p. 16
2. ↑  Duncan Gardiner, PhD. German Towns in Slovakia and Upper Hungary: A Genealogical Gazetteer. 1991. ISBN 978-0-929871-02-8
3. ↑  Tilman Berger, Slovaks in Czechia Czechs in Slovakia, International Journal of the Sociology of Language. Volume 2003, Issue 162, Pages 19-39, ISSN 1613-3668
4. ↑  Eric Hirsch, Voices from the Black Box: Folk Song, Boy Scouts and the Construction of Folk Nationalist Hegemony in Hungary, 1930—1944, 2009, 10.1111/1467-8330.00043
5. ↑  Philip D. Jones, History and climate: memories of the future?, page 234
6. ↑  Károly Kocsis, Eszter Kocsisné Hodosi, Ethnic Geography of the Hungarian Minorities in the Carpathian Basin(недаступная спасылка), Simon Publications LLC, 1998, pp. 41-40-47-52
7. ↑  *James Ramon Felak.* At the Price of the Republic: Hlinka's Slovak People's Party, 1929-1938. — University of Pittsburgh Pre, 15 June 1995. — С. 3. — ISBN 978-0-8229-8552-5.
8. ↑  Dusan Kovac. 2011. p. 3
9. ↑  E.g. Peter Morvay, «Orbán rečnil, Duray len počúval.» *Sme,* 3 April 2006.
10. ↑  István Lanstyák and Simon Szabolcs, eds. *Tanulmányok a magyar-szlovák kétnyelvűségről.* Bratislava: Kalligram, 1998.
11. ↑  Глядзіце, напрыклад, сістэматычнае дыферэнцыяванае выкарыстанне словаў *Felvidék* і *Szlovákia* ў венгерскамоўнай газеце *Új Szó*, якая выдаецца венгерскай меншасцю Славакіі Архівавана 1 верасня 2013.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх